**Небојани** — село во Општина Кочани, во областа Осоговија, во околината на градот Кочани.

Географија и местоположба
-------------------------

Небојани се наоѓа на падините на Осоговските Планини. Селото е планинско и од разбиен тип, а неговите маала се издигаат на надморска височина од 1.020-1.116 м. Селскиот атар зафаќа површина од 25,1 км2. Од Кочани е оддалечено 21 км.

Некои од маалата во селото се познати како: Мишино, Чеперник, Просија, Кацарица и Свињи Дол.

Историја
--------

Со потпаѓањето на селото под српска власт во 1918 година, месното население било подложно на репресија. Според податоци на Иван Михајлов, во 1921 година е убиен Јордан Манасиев, а во 1923 година во затвор починале уште тројца жители како последица на измачувања. Во 1923 година, селото било запалено. Во текот на 1920-тите, многу жители на селото биле тепани од страна на српската полиција или од четниците.

Стопанство
----------

Селото има мешовита земјоделска функција. Во рамките на неговиот атар преовладуваат шумите на површина од 1.034 ха, на пасиштата отпаѓаат 1.030 ха, а обработливото земјиште зазема површина од 238 ха.

Население
---------

Куќи во маалото Просија

Население во минатото| 

| Година | Нас. | ±% |
| --- | --- | --- |
| 1948 | 331 | —     |
| 1953 | 353 | +6.6% |
| 1961 | 281 | −20.4% |
| 1971 | 269 | −4.3% |
| 1981 | 165 | −38.7% |

 | 

| Година | Нас. | ±% |
| --- | --- | --- |
| 1991 | 99 | −40.0% |
| 1994 | 87 | −12.1% |
| 2002 | 46 | −47.1% |
| 2021 | 10 | −78.3% |

 |
|  |

Според статистиката на Васил К’нчов („Македонија, Етнографија и статистика") од 1900 година, во Небојани живееле 190 жители, сите Македонци. По податоци на егзархискиот секретар Димитар Мишев, („La Macédoine et sa Population Chrétienne"), во 1905 година во Небојани имало 144 Македонци под врховенството на Бугарската егзархија.

Според пописот од 2002 година, во селото Небојани живеат 46 жители, сите Македонци.

Според последниот попис од 2021 година, во селото живееле 10 жители, сите Македонци.

Во табелата во продолжение е направен преглед на населението во сите пописни години:

| Година | 1900 | 1905 | 1948 | 1953 | 1961 | 1971 | 1981 | 1991 | 1994 | 2002 | 2021 |
| --- | --- | --- | --- | --- | --- | --- | --- | --- | --- | --- | --- |
| **Население** | 190 | 144 | 331 | 353 | 281 | 269 | 165 | 99 | 87 | 46 | 10 |

**Извор за 1900 г.**: Македонија. Етнографија и статистика.; **за 1905 г.**: La Macédoine et sa Population Chrétienne.; **за 1948-2002 г.**: Државен завод за статистика на РМ.; **за 2021 г.**: Државен завод за статистика на РМ.

Општествени установи
--------------------

Во селото има основно училиште во коешто повеќе не се одржува настава.

Самоуправа и политика
---------------------

Селото влегува во рамките на Општина Кочани од 2004 година.

Во периодот 1996-2004, селото било дел од Општина Оризари.

Во периодот 1955-1996, селото било дел од Општина Кочани.

Во периодот 1952-1955, селото било дел од Општина Полаки.

Во XIX век, Небојани било дел од Кочанската каза на Отоманското Царство.

### Избирачко место

Во селото постои избирачкото место бр. 897 според Државната изборна комисија, сместено во просториите на основното училиште.

На парламентарните избори во 2020 година, на ова избирачко место биле запишани вкупно 28 гласачи.

Културни и природни знаменитости
--------------------------------

Археолошки наоѓалишта
* Селиште — населба од доцноантичко време.

Реки
* Бела Река.

Цркви
* Црква „Рождество на Пресвета Богородица".

Галерија
--------

* Поглед на селотоПоглед на селото
* Мишино (лево) и Небојани (десно)Мишино (лево) и Небојани (десно)
* Маалото ПросијаМаалото Просија
* Куќи во ПросијаКуќи во Просија
* Стара куќа во ПросијаСтара куќа во Просија
* Маалото КацарицаМаалото Кацарица
* Црквата „Рождество на Пресвета Богородица"Црквата „Рождество на Пресвета Богородица"

Поврзано
--------

* Мишино
* Чеперник

Наводи
------

1. ↑  „Пописна слика на населените места во Македонија, Попис 2021". *Државен завод за статистика*. Посетено на 22 декември 2022.
2. 1 2  Панов, Митко (1998). *Енциклопедија на селата во Република Македонија: географски, демографски, и аграрни обележја* (PDF). Скопје: Патрија. стр. 205.
3. ↑  Михайлов, Иван. Спомени. т. ІІ, Освободителната борба 1919-1924 г. 1965, стр. 560.
4. ↑  Васил Кънчов. „Македония. Етнография и статистика". София, 1900, стр. 227.
5. ↑  Brancoff, D.M. "La Macédoine et sa Population Chrétienne". Paris, 1905, рр. 132-133.
6. ↑  „Попис на Македонија" (PDF). Завод за статистика на Македонија. 2002. Посетено на 30 март 2021.
7. ↑  К’нчов, Васил. „Македонија. Етнографија и статистика". Софија, 1900
8. ↑  Brancoff, D.M. „La Macédoine et sa Population Chrétienne". Paris, 1905.
9. ↑  „Население по возраст и по пол, по населени места, според пописите спроведени во Република Македонија по Втората светска војна". Државен завод за статистика.
10. ↑  „Вкупно резидентно население на Република Северна Македонија според етничката припадност, по населени места, Попис, 2021". Државен завод за статистика.
11. ↑  „Описи на ИМ" (PDF). Посетено на 30 март 2021.
12. ↑  „Парламентарни избори 2020". Посетено на 1 април 2021.
13. ↑  Коцо, Димче (1996). *Археолошка карта на Република Македонија*. **II**. Скопје: Македонска академија на науките и уметностите. ISBN 9989649286.

Надворешни врски
----------------

* Небојани на Ризницата ?

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во Општина Кочани |
| --- |
|  |
| 
* Безиково
* Бели
* Вранинци
* Главовица
* Горни Подлог
* Грдовци
* Долни Подлог
* Јастребник
* Костин Дол
* **Кочани**
* Лешки
* Мојанци
* Небојани
* Нивичани
* Ново Село
* Оризари
* Пантелеј
* Пашаџиково
* Полаки
* Пресека
* Прибачево
* Рајчани
* Речани
* Тркање

 | Грбот на Општина КочаниГрбот на Општина Кочани |
|  |
| Раселени | 
* Горно Гратче
* Долно Гратче
* Припор
* Црвена Нива

 |
|  |
| Историски | 
* Мишино
* Чеперник

 |

 |